**ELŐTERJESZTÉS**

**Körmend Város Önkormányzata Képviselő-testülete 2021. szeptember 30 -i rendkívüli ülésére**

**Tárgy: tagi kölcsön nyújtása**

**Tisztelt Képviselő-testület!**

AKörmendi Városi Piac és Vásárcsarnok Korlátolt Felelősségű Társaság működteti az újonnan megépített piacot, és a régi piacterületet is.

Az új piacépület elkészült, ezzel a projekt azonban nem ért véget, mert belsőépítész bevonásával most zajlik majd a piac belső térrészének a kialakítása.

Az üzemeltetőnek is meg kell még oldania feladatokat a nyitásig. Az új épületben üzletek és élelmiszerárusok férnek be, így a ruhát és más cikkeket árulók továbbra is a szabadban tudják értékesíteni a terméküket, viszont őket az üzemeltető a piac területére be szeretné hozni, értelemszerűen. Ehhez a piacépület mögötti területen térrendezést kell végrehajtani, hogy egy zúzalékolt felületen az árusok kitelepedhessenek. Ezen kívül az üzemeltetőnek belső kialakításokat is el kell végeznie, hogy fogadhassa a bérlőket (kisebb belső átalakítások, védőrácsok felszerelése üzletek elé, hangtechnika kialakítása, belsőépítészeti tervek megvalósítása, őstermelői árucikkekhez hűtők beszerzése). Az üzemeltető nem szeretne erre hitelt felvenni, hiszen egy most induló cégről van szó, így arra kéri a Kft. az Önkormányzatot, hogy tagi kölcsön formájában biztosítsa az üzemeltetés indításához szükséges költségekre a fedezetet 14,5 millió Ft. erejéig, ebből 5,5 m Ft. átadását kéri a Kft. idén, és 9 m Ft. átadását kéri 2022. évben. Mivel most induló cégről van szó, a cég a tagi kölcsön visszafizetésére 6 éves határidőt kér.

Kérem a Testületet, hogy a határozati javaslatot tárgyalja meg.

**HATÁROZATI JAVASLAT**

1. Körmend Város Önkormányzata Képviselő-testülete úgy dönt, hogy a 2021. évi költségvetés terhére 5,5 millió Ft. összegű tagi kölcsönt nyújt a Körmendi Városi Piac és Vásárcsarnok Korlátolt Felelősségű Társaság részére, mely összeget 2021. október 5. napjáig kiutal a Kft. részére. A tagi kölcsönt a Kft. a kiutalástól számított 72. hónap utolsó napjáig köteles visszafizetni az Önkormányzat részére.
2. Körmend Város Önkormányzata Képviselő-testülete kötelezettséget vállal arra, hogy hogy a 2022. évi költségvetés terhére 9 millió Ft. összegű tagi kölcsönt nyújt a Körmendi Városi Piac és Vásárcsarnok Korlátolt Felelősségű Társaság részére, mely összeget 2022. március 31. napjáig kiutal a Kft. részére. A tagi kölcsönt a Kft. a kiutalástól számított 72. hónap utolsó napjáig köteles visszafizetni az Önkormányzat részére.

Körmend, 2021. 09.27.

**Bebes István**

**polgármester**